google/wiki40b huggingface dataset:
Bor (grunnstoff)

Historie

Forbindelser av bor (fra arabisk buraq og persisk burah) har vært kjent i tusener av år. I oldtidens Egypt ble borforbindelser brukt i mumifiseringsprosessen, og i Romerriket ble det brukt i glassproduksjon. I Kina ble borforbindelser brukt til emalje på keramikk.
Bor ble ikke isolert før 1808 av Sir Humphry Davy, Joseph Louis Gay-Lussac og Louis Jacques Thénard. Renheten de oppnådde var ca. 50 %. Ingen av dem forsto at det dreide seg om et grunnstoff. Det var den svenske kjemikeren Jöns Jakob Berzelius som identifiserte bor som et grunnstoff i 1824. Rent bor ble første gang fremstilt av den amerikanske kjemikeren W. Weintraub i 1909.

Egenskaper

Bor er et trivalent (treverdig) halvmetall som finnes i flere allotrope former; Amorft bor er et gulaktig brunt pulver som selges for rundt 10 kr per gram. Krystallinsk bor er svart, sprøtt, overgås kun av diamant i hardhet, en relativt dårlig elektrisk leder og selges for rundt 30 kr per gram. Bor er lite reaktivt, og ikke-flyktige forbindelser er normalt ikke giftige selv når de inntas. Bor er et essensielt ultrasporstoff som er viktig for planter og dyr. Bormangel fører for eksempel ofte til at planteknopper ikke videreutvikles. Infrarød stråling stoppes ikke av bor.

Isotoper

Naturlig forekommende bor består av 2 stabile isotoper, ¹⁰B (19,9 %) og ¹¹B (80,1 %). I tillegg finnes 12 kunstig fremstilte ustabile (og dermed radioaktive) isotoper hvorav den mest stabile er ⁸B med halveringstid 770 ms. Alle de resterende isotopene har halveringstider kortere enn 30 ms.
CAS-nummer: 7440-42-8

Forekomst

Bor forekommer ikke i ren form naturlig, men finnes i flere oksygenholdige mineraler som boraks (Na₂[B₄O₅(OH)₄]·8H₂O) og kernitt (Na₂[B₄O₅(OH)₄]·2H₂O). Bor utgjør rundt 9 ppm av jordskorpen, og de største forekomstene finnes i Tyrkia.
I 2007 ble det produsert 4,3 millioner tonn boroksid på verdensbasis. De største produsentlandene var Tyrkia (2,5 millioner tonn), Argentina (650 000 tonn), Chile (460 000 tonn) og Russland (400 000 tonn). Produksjonstallene fra USA er hemmeligholdt av konkurransehensyn og er derfor ikke tatt med, men USA er en betydelig produsent av boroksid. Verdens utvinnbare reserver av bor er anslått til 170 millioner tonn, hvorav 60 millioner tonn ligger i Tyrkia. Gjenvinning av bor er ubetydelig.

Anvendelse

Ulike forbindelser av bor brukes for eksempel i glassfiber, flatskjermer, solceller, og som buffer i øyedråper. Rent bor er et viktig doteringsstoff i halvledere. Bor brukes som tilsetningsstoff i rakettdrivstoff. Det brukes i fyrverkeri og gir en grønn farge.
Andreas Berg (1861–1944)

Familie og yrkesliv

Han var sønn av Lauritz Berg og Regine Wanvig; faren var kasserer ved Norges Bank i Trondhjem. Regine Wanvig og stortingmann Peter Rinnan var søskenbarn, begge gjennom morsslekten Hundt.
Etter artium ved Trondhjems katedralskole i 1879 tok Andreas Berg juridisk embedseksamen i 1883. Deretter ble han edsvoren fullmektig hos byfogden i Fredrikstad. I 1885 fikk han bevilling som overrettssakfører og åpnet egen sakførerforretning i Trondhjem. Fra 1901 til 1926 var Berg administrerende direktør i Den Nordenfjeldske Kreditbank. Han var medlem av direksjonen (styret) i Centralbanken for Norge.
Andreas Berg giftet seg 9. oktober 1886 med Petra Larsen, datter av skipsfører Peter Gowarth Larsen og Anna Frederikke Brechou. Andreas og Petra Berg fikk barn og bodde i bankbygningen i Dronningens gate 3. Familiens leilighet ble beslaglagt av tyskerne under okkupasjonen. Datteren Aagot giftet seg med kontorsjef Hans Henrik Thaulow, sønn av kjøpmann Lauritz Dorenfeldt Jenssen Thaulow og hustru Antonie Fredrikke Jenssen samt nevø av ordfører Christian Thaulow.

Politisk arbeid

Fra 1896 var Berg innvalgt i Trondhjem bystyre og formannskap. Han var ordfører fra 1899 til 1901 og fra 1908 til 1910. Berg var stortingsmann for kjøpstedene Trondhjem og Levanger fra 1904 til 1906 og satt i Lagtinget, Stortingets konstitusjonskomité og Stortingets spesialkomité for konsulatsaken.

Æresbevisninger

Berg ble i 1909 utnevnt til ridder av 1. klasse av St. Olavs Orden, og i 1910 til kommandør (av 2. klasse) av samme orden «for fortjenstfull offentlig virksomhet». Han ble også tildelt 7. juni-medaljen, Kroningsmedaljen 1906 og Kong Haakon VIIs jubileumsmedalje 1905–1930.
Fra 1910 til 1926 var han medlem av direksjonen for Det Kongelige Norske Videnskabers Selskab.
Huaining

Huaining (kinesisk: 怀宁县; pinyin: Huáiníng Xiàn) er et fylke i provinsen Anhui i Folkerepublikken Kina. Det er understilt byprefekturet Anqing.
I 1999 hadde det en befolkning på 779 410 innbyggere.

Samferdsel

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Kinas riksvei 318, en av Folkerepublikken Kinas lengste hovedveier, løper også gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Angrepet mot norske soldater i Meymaneh

Angrepet mot norske soldater i Meymaneh var et angrep på norske ISAF-soldater i den afghanske byen Meymaneh 8. februar 2006. Totalt ble fire afghanske angripere drept, mange ble såret.
Etter at Muhammed-karikaturene ble publisert, bl.a i en norsk avis, resulterte det i at en gruppe med afghanere ville vise sin avsky mot disse. De gikk til angrep på en militærleir tilhørende den internasjonale sikkerhets-styrken i Afghanistan (ISAF). Det er 45 i leiren, 25 nordmenn, 10 finner, 6 svensker, 3 latviere, og 1 islending, sammen med en gruppe av afghanske tolker.
Forsvarssjef Sverre Diesen informerte etter hendelsen at det ble «avfyrt rettet ild» mot ulike personer som forsøkte å sette hovedbygningen i leiren i brann med brannbomber.
Stor skogshårmygg

Utseende

En middelsstor (lengde 7 – 9 mm) hårmygg som kan variere noe i fargen, men vingene er vanligvis nokså mørkt sotfargede. Antennene består av ni ledd. Vingene har et stort og tydelig vingemerke (pterostigma). Hannen er vanligvis helt svart, men leggene og føttene kan være lysere. Den er kledt med grove hår som vanligvis er svarte på forkroppen, hvite på sidene av bakkroppen. Det finnes også en fargevariant med hvite hår på forkroppen, men den er foreløpig bare kjent fra Storbritannia. Bakbeinas første fotledd er ganske slankt, i motsetning til hos enghårmygg og Bibio lanigerus, som har i alle fall litt oppsvulmede fotledd. Hunnen har vanligvis mørk kropp, bortsett fra undersiden av bakkroppen som er rødlig gul. Lårene er klart røde, i alle fall innerst, leggene og føttene vanligvis svarte. Helt svarte individer kan forekomme. Larvene er brungule.

Levevis

Arten lever i og i kanten av skog, vanligvis løvskog men den kan også forekomme i barskog. Larvene lever i tette klynger i bakken der de spiser døde plantedeler. De bruker ett år på utviklingen. De voksne myggene flyr på solskinnsdager i mai – juni. Hannene sitter ofte og soler seg med spredte vinger, eller svermer i to – tre meters høyde rundt frittstående trær og busker. Begge kjønn kan påtreffes på blomster der de drikker nektar, og også på planter som er angrepet av bladlus, der de slikker i seg søt honningdogg.

Utbredelse

Arten er utbredt i Europa, der den er vanligst i vest. I Norge finnes den bare langs kysten, og er funnet nord til Møre og Romsdal.
Norgesmesterskapet i fotball for menn 2006

Kvartfinaler

19. august
Start – Lillestrøm 3-2 e.e.o.
Vålerenga – Fredrikstad 0-3
20. august
Follo – Sandefjord 0-1
Viking – Rosenborg 1-3

Semifinaler

20. september
Fredrikstad – Start 3-2 e.e.o.
21. september
Rosenborg – Sandefjord 2-5
Dorcaschema

Utseende

Middelsstore, brunlige trebukker. Pronotum er rektangulært sett ovenfra, uten pigger på sidene.
Antennene hos hannene er nær dobbelt så lange som kroppen.

Utbredelse

De nålevende artene lever i det østlige Nord-Amerika.
Halden Golfklubb

Halden Golfklubb er en golfklubb ved Fredriksten festning på Risum i Halden. Klubben ble opprettet i 1990, og banen åpnet med ni hull i 1996. I 2004 var banen ferdig utvidet til 18 hull.
Uskifte

Uskifte er et rettslig begrep som innebærer at den som lever lengst av to ektefeller har rett til å overta alt det den første eide og disponere over dette, uten å måtte gjøre opp arven med arvingene til den som døde først. Arvingene etter førstavdøde vil således ikke kunne kreve å få noen arv før den gjenlevende ektefellen også er død, se arvelovens § 9.
Når den som døde først hadde barn med en annen enn den lengstlevende ektefellen (særkullsbarn), har dette barnet (eller barnets livsarvinger) anledning til å nekte uskifte, jf. arvelovens § 10.
Når gjenlevende ektefelle har opprettet et uskiftet bo så kan det deles ut midler fra dette boet til arvingene hvis det deles ut til alle arvingene samtidig. Opp til 1/2 G fra hver av foreldrene, tilsammen 1 G (dvs pr år 2011 kr 79 216), kan det deles ut fra uskiftet bo til hver arving uten plikt til avgiftsberegning eller gavemelding.
Theclopsis

Utseende

Små til middelsstore stjertvinger med brede vinger. Bakvingen har én kort og én ganske lang stjert. Hannens overside er metallisk blå eller blåfiolett med bredt svart ytterkant. Forvingen har gjerne en oval, rødbrun grop. Hunnene er mattere i fargen og mangler den brune gropen.
Undersiden er gråaktig med en smal, svart og hvit, siksak-tverrstripe og en oransje flekk ved bakhjørnet.

Levevis

Artene lever i tropisk regnskog og holder seg mest oppe i trekronene. De blir derfor sjelden sett, men noen av dem er trolig ganske tallrike.

Utbredelse

Disse artene lever i Mellom- og Sør-Amerika.
Tikal

Tikalparken i fullmåne

Mayasivilisasjonen brukte et nummersystem basert på tallet 20, som omfattet begrepet null. Systemet var basert på punkter og streker, der en prikk representerte en og en strek som representerte fem. Dette strek-prikk-systemet tilsvarer det som brukes i dag på datamaskiner (1 og 0) og kalles et binært system. Mayaenes bruk av disse ulike posisjoner der de var i stand til å foreta kompliserte beregninger, herunder visse astronomiske operasjoner, som de beregnet med stor presisjon. De gamle Mayaene var matematiske genier som utviklet sitt egen kalendersystem. De har tydelig vist sine matematiske beregninger gjennom konstruksjonene i sine bygninger og plasseringen av byggene som er basert på skygge og lyset i fra månen og solen, og under jevndøgn og solverv hvert år.

Vann

Det meste av vannet som brukes i Tikal i dag er brakt til parken ved hjelp av lastebiler og er hentet fra innsjøen Petén Itzá som ligger 33 kilometer sør for parken. Dette er den eneste nærliggende kilden som har permanent overflatevann. Mayaene derimot var kjent for sine hydrologi kunnskaper og konstruksjonene av kunstige innsjøer som var fylt med vann og som ble ført gjennom byen til vannmagasiner. Denne kunnskapen vises også i El Mirador som er det siste arkeologiske området som arkeologer arbeider med i dag.
Torness kjernekraftverk

Torness kjernkraftverk er et britisk kjernekraftverk som ligger sørøst for  Dunbar i East Lothian, på sørøstkysten av Skottland. Det eies av British Energy.
Verket har to reaktorer, som ble tatt i bruk 1989. Det er installert en total effekt på 1 364 MW. I 2006 leverte verket 7,298 TWh elektrisk kraft. Lisensene går ut i 2028.
AM 0702-601

AM 0702-601 eller ESO 119-27 er et par vekselvirkende galakser som ligger rundt 400 millioner lysår unna jorden i stjernebildet Kjølen. Galaksene er i et svært tidlig stadium av vekselvirkning og har sannsynligvis akkurat startet denne prosessen. De første tegnene på vekselvirkning er synlige i den ene galaksen der den ytre strukturen i spiralarmene har startet å utvide seg og strekker seg som en tidevannshale av materie ut i rommet.
Leistein

Leistein er ei øy i Færder kommune i Vestfold fylke. Øya ligger nordøst for Tjøme, ytterst mot Oslofjorden, og markerer innseilingen mot Vrengensundet fra Ytre Oslofjord. Sørligst på Leistein ligger Leistein lykt, og på toppen av øya ligger Leistein varde, et markant kulturminne av ukjent alder.
Øya er hekkeplass for sjøfugl og ligger innenfor Færder nasjonalpark.
Wrath of the Titans

Handling

Det er gått ti år siden halvguden Perseus (Sam Worthington) reddet verden, og nå prøver han å legge den delen av livet bak seg for å leve et normalt liv med sønnen Helios (John Bell). Men når faren, guden Zeus (Liam Neeson), blir kidnappet av Hades (Ralph Fiennes) og Ares (Édgar Ramirez), må Perseus til Tartarus for å redde ham. Han reiser med fetteren Agenor (Toby Kebbell) og dronning Andromeda (Rosamund Pike) for å finne den falne guden Hephaestus (Bill Nighy), som vet veien dit. Når det i tillegg viser at Zeus', Hades' og Poseidons (Danny Huston) far Kronos har alliert seg med Hades og Ares, står det for alvor klart at en krig er på randen og at Perseus er verdens eneste håp for fred.
Lov om Folkeskolen i Kjøbstæderne

Lov om Folkeskolen i Kjøbstæderne fra 1889 var sammen med Lov om Folkeskolen paa Landet med på å avskaffe latinskolen, borgerskolen og allmueskolen, og erstatte dem med folkeskolen. Med denne loven opphevet man konfirmasjonen som skolens prinsipielle avslutning, og elevene skulle få en allmenndannelse. I 1936 vedtas en ny lov, hvor skolen blir 7-årig. I byene undervises det heretter inntil 38 uker i året, og fysisk avstraffelse avskaffes.
Sankt Laurentii kirke (Falkenberg)

Sankt Laurentii kirke (tidligere Sankt Lars kirke) i Falkenberg, i Halland, Sverige, ble trolig anlagt omkring 1300, og var forsamlingskirke i omkring 600 år frem til 1862, hvor den ble erstattet av den nye Falkenberg kirke.

Historie

Kirken ble viet til Sankt Laurentius og forlenget på 1400- eller 1500-tallet. Den eldste delen er bygget av kløvet gråsten, mens den yngre delen er bygget av sten og tegl på en høy stensokkel. På kirkens sydside har funnets et tilbygg, som muligens var et sakristi eller et sidekapell. Kirkens middelalderlige karakter markeres av de mere enn metertykke murer i tårn og langhus. Kirkens vinduer har opprinnelig også vært betydelig mindre og plassert høyere oppe på murene. Rester av et sånt vindu kan ses på den nordlige langside ved prekestolen.
Kirken brant under Den nordiske syvårskrig. I 1586 fikk byens beboere dog hjelp av blant annet den danske kronens toll til en gjenoppbygging, og det var trolig på dette tidspunkt at kalkmaleriene fra det gamle og nye testamente tilkom. En større renovering ble gjennomført i 1668, og det indre taket ble hvelvet i 1739, som erstatning for et flatt tretak. Tårnet kom til i 1787.
Da den nye kirke ble bygget i Falkenberg, gikk den gamle over til å fungere som gymnastikksal, konserthus, forelesningssal, kino m.m.

Kirkerommet

I 1922 ble gymnastikkredskapene fjernet, og fra 1926-28 ble kirken restaurert, så godt som det kunne la seg gjøre. Under oppsyn av Hakon Ahlberg gjenfant man blant annet kalkmalerier bak veggenes puss. De innrammede maleriene har motiv fra Gamle og Nye Testamente og bæres av søyler omkranset av vinranker og drueklaser. 
I taket fant man også malerier utført 1753-54 av en kunstner med navn Linkemeyer.

Inventar

Lysekronen nærmest koret ble i 1696 skjenket til kirken fra danske venner til falkenbergerne. I 1903 ble den solgt og havnet på Frederiksborg slottsmuseum, men ble kjøpt tilbake igjen i 1932. Senere er det tilkommet lysekroner i både 1952 og 1955.
Døpefonten i tre stammer muligens fra 1500-tallet. Den forgylte duen over fonten er dog fra 1700-tallet. 
Etter en innsamling fikk tårnet montert klokker, og i 1978 tilkom en prekestol, skåret i ask av Tore Heby fra samme by. Den illustrerer hvordan Jesus vekker Jairi datter, den 12-årige piken. Alterringen tilkom i 1988 og er skåret av samme kunstner. Kirken fikk også et orgel bygget av Nils Hammarberg. 
I korets gulv ligger to gravheller, som ifølge innskriftene tilhører Karl Jacobsen Fordringen, død 1592 og Söhren Söhrenson, død 1755.
Papyrussamlingen ved Universitetsbiblioteket i Oslo

Papyrussamlingen ved Universitetsbiblioteket i Oslo er en samling av papyrer fra Egypt. Samlingen ble påbegynt i 1910 og er Nordens største papyrussamling.

Historie

Professor i klassisk filologi ved universitetet i Kristiania, Samson Eitrem kjøpte i 1910 inn papyrer i Egypt for egne midler. Da han senere donerte disse til universitetsbiblioteket, kom de til å danne grunnstammen for papyrussamlingen. I 1920 reiste han igjen til Egypt for å kjøpe papyrer, denne gangen med støtte fra Nansenfondet. Innkjøpene ble senere fortsatt av Eitrem og professor Leiv Amundsen på 1920- og 1930-tallet. På 2000-tallet har det blitt arbeidet med å digitalisere samlingen.

Innhold

De 2200 papyrene i samlingen stammer fra Egypt, og er for det meste skrevet på gresk. Enkelte er skrevet på latin, demotisk, koptisk eller arabisk. Det finnes dessuten noen få før-hellenistiske papyrer fra professor Jens Liebleins samling. Et tredvetalls ostraka (potteskår) hører også med til samlingen. De fleste papyrene er brev eller dokumenter, for eksempel skatteangivelser. Andre er fragmenter av litterære tekster som Iliaden eller religiøse tekster som Matteus-evangeliet.

Utgivelse

Et par hundre papyrer ble utgitt av Eitrem og Amundsen i Papyri Osloenses (1925–1936), og et hundretall har vært publisert i tidsskrifter, som Symbolae Osloenses. De fleste er fremdeles upubliserte.
Konventikkelplakaten

Konventikkelplakaten var en forordning som ble innført 13. januar 1741 av kong Christian VI av Danmark og Norge og forbød legpredikanter å avholde gudelige forsamlinger – konventikler – uten sogneprestens godkjennelse. Loven ble opphevet i 1842, noe som la grunnlaget for forsamlingsfriheten i Norge.

Danmark

Forordningen hadde sin bakgrunn i utviklingen innen den danske delen av Danmark-Norge. Pietismen hadde begynt å gjøre seg sterkt gjeldende i noen kretser der til lands. Hos pietistene var såkalte konventikler en bærebjelke for det religiøse liv, og slike bønne- og bibelmøter i hjemmene ble gjerne ledet av ikke-prester. Pietismen la stor vekt på den individuelle tro, og det på en måte som man fryktet kunne utgjøre en fare for enheten i Danmarks statskirke. Den danske stat tok på 1700-tallet brodden av pietismen ved å innlemme den i statsreligionen. Den gren av pietismen som man inkorporerte var den hallensiske pietisme, som hadde et positivt forhold til stat og kirke.
Det viste seg imidlertid at det skulle en mer stram lovgivning til for å holde styr på de mer radikale pietister, og det førte derfor til nevnte dekret i 1741. Norge var den gang i union med Danmark, så loven fikk også gjelde overfor nordmennene.
Dekretet slo fast at kun sognepresten måtte holde slike møter og også tale ved dem. Naturligvis måtte man gjerne i familien holde morgen- og aftenandakt uten prestens medvirkning, men det måtte ikke inviteres folk utenfra for å holde denne andakten. En unntagelse var dog små møter for en snever flokk, hvor man kortfattet talte om Bibelen. Disse sammenkomster skulle imidlertid være godkjent av den lokale sogneprest.
I Danmark ble dekretet i praksis tilsidesatt av Christian VIII i 1839 under inntrykk av det gagnlige ved de gudelige vekkelser.

Norge

Til Norge kom de europeiske protestantiske vekkelsesbevegelsene senere enn til Danmark. Men de hadde innflytelse fra slutten av 1700-tallet og tidlig på 1800-tallet. De lot seg ikke stoppe.
Etter 1814 ble konventikkelplakaten beholdt som norsk lov, selv om båndet med Danmark var brutt og Norge var i personalunion med Sverige. Predikanten Hans Nielsen Hauge ble særlig kjent for sin ulydighet mot og kamp mot konventikkelplakaten.
Stortinget prøvde i 1836 og 1839 å oppheve den, men ble stoppet av regjeringen. Først i 1842, da Stortinget vedtok oppheving for tredje gang, gikk vedtaket gjennom. Da forordningen ble opphevet i 1842 var det lagt et vesentlig rettsgrunnlag for forsamlingsfriheten i Norge. I de tre neste årene ble det gitt dispensasjoner til opprettelse av kirkesamfunn utenfor statskirken. Kvekerne fikk sin dispensasjon i 1842 og Den katolske kirke i 1843. I 1845 kom så dissenterloven som åpnet for at alle kristne grupper kunne etablere seg i Norge. Andre religioner fikk lov til å organisere seg fra 1891.

Sverige

Sverige hadde også en slik lov, Konventikelplakatet, og den var noe eldre enn den norske. Den hadde det samme siktemål.
Rue de Steinkerque

Rue de Steinkerque er en gate i Paris i 18. arrondissement, i Quartier de Clignancourt. Den fikk navnet i 1877 til minne om slaget ved Steinkerque, som ble utkjempet 3. august 1692.
Rue de Steinkerque begynner ved Boulevard de Rochechouart 70 og slutter ved Place Saint-Pierre 13.
Sverre K. Andersen

Ettermæle

Ved Karmøy kommunes rådhus i Kopervik ble det i 1990 satt opp et minnesmerke over Andersen. Kodenavnet for radiosenderen han drev har gitt navn til Arquebus krigshistorisk museum i Førresfjorden. Museet har en egen seksjon viet til Andersens motstandsvirksomhet under andre verdenskrig.
Alexander II (pave)

Bakgrunn

Han var biskop av Lucca og arbeidet sammen med Hildebrand mot simoni og for å håndheve regelen om sølibat for kleresiet, som var i ferd med å bli innført som universell praksis i vestkirken.

Pave

Valget av det nokså uvanlige navnet Alexander skyldes at han tidlig i sin tid som biskop i Lucca hadde utviklet en særlig andakt for martyrpaven Alexander I, og sørget for å få dennes benrelikvier overført til kirken Sant' Alessandro Maggiore der i byen.
Alexander II var den første pave som ble valgt etter de nye reglene som Nikolas II hadde innført i 1059. Hovedelementet i dette var at bare kardinalbiskopene hadde stemmerett ved pavevalg. Ved pavevalget 1061 var det antagelig 11 kardinalbiskoper som avla stemme. Han var selv ikke kardinal da han ble valgt.
Valget ble ikke akseptert av den tysk-romerske keiseren, fordi det var tradisjon at keiseren presiderte ved pavevalg. En annen kandidat, biskop Cadalus av Parma, ble proklamert som pave i Basel under navnet Honorius. Han reiste til Roma og truet helt frem til 1072 Alexanders posisjon. Han ble til slutt overlatt til seg selv av det tysk-romerske hoffet og ble avsatt av et konsil i Mantova.
I 1065 skrev pave Alexander II til Béranger, vicomte av Narbonne, og til Guifred, biskop i byen, hvor han roste dem for å ha forhindret massakre av jøder i deres distrikt, og minnet dem om at Gud ikke godkjenner blodbad. Det samme året advarte han Landulf VI av Benevento om bedrive tvangskonvertering: «konvertering av jøder skal ikke skje med makt». Det samme året oppfordret ham for et korstog mot maurerne i Spania.
Han ble etterfulgt av Hildebrand, som tok navnet Gregor VII.
Vindens hjul

Vindens hjul er et musikkalbum med Henning Sommerro, utgitt i 1996.
Copa América 1997

Kvartfinaler

21. juni 1997
22. juni 1997

Semi-finals

25. juni 1997
26. juni 1997

Bronsefinale

26. juni 1997

Finale

29. juni 1997

Statistikk

P=poeng, K=kamper, V=vunnet, U=uavgjort, T=Tap, MF/MM=Mål for/mot, +/-=målforskjell, % av MP=prosent av mulige poeng.
Russlands marineinfanteri

Historie

Tsar Peter den store etablerte det russiske marineinfanteriet i november 1705 efter å ha sett tilsvarende styrker i Vesten. Marineinfanteriet ble første gang brukt mot svensker i Østersjøen i 1708, under slaget ved Lesnaja.

Oppdrag

Hovedoppgaven for marineinfanteriet er å etablere et bruhode på en strand eller et kystområde med hjelp fra landstigningfartøy, fly og helikopter.